— “Камп’ютар — карысць для дзіцяці? Яшчэ чаго! Што там можа быць добрага?”, — так часта кажуць на бацькоўскіх сходах таты і мамы. Якім чынам дзецям можна праводзіць карысна час за камп’ютарам, пры гэтым цікава вучыцца, быць канкурэнтаздольным у сучасным свеце, а мне размаўляць са сваімі выхаванцамі на адной мове? З пошуку адказаў на гэтыя пытанні пачалося маё знаёмства з адукацыйнай робататэхнічнай платформай LEGO Education WeDo, — гаворыць Надзея Войцехаўна. — І ўжо другі год нашы вучні займаюцца праграмаваннем спецыяльных мадэлей робатаў з канструктара LEGO. Школа робататэхнікі дазваляе дзецям праводзіць час ля камп’ютара з карысцю, пазнаваць новае аб навакольным свеце, ствараючы і ажыўляючы розныя мадэлі і канструкцыі.